31. oktober 2022

# Referat

# Bestyrelsesmøde

|  |  |  |  |
| --- | --- | --- | --- |
| Dato: | 14. oktober  | Tidspunkt: | 14.00-16.00  |
| Sted: | Skive-Viborg HF&VUC, Gråbrødre Kirke Str. 5, 8800 Viborg – lokale F2 |
| Mødeleder: | Cirsten Justesen  |
| Deltagere: | Klaus Hansen, Ole Faarkrog-Søgaard, Thue Grum-Schwensen, Henning Poulsen, Rene Holm, Hanne Andersen, Cirsten Justesen, Lærke Marie Søndergaard Jønsson, Laura Yüce Riis, Sussi Hjorth, Christian Jørgensen, Kent West Kristensen,  |
| Afbud: | Mads Ø. Christensen, Peter Møller Pedersen |
| Referent: | Kent West Kristensen |
|  |  |
|  |  |

Referat

|  |
| --- |
| Underskrift af referat |
| Tidsramme: | 5 min  | Ansvarlig: | PMP |
| Bilag: | Referat bestyrelsesmøde 050922 endelig |
| Sagsfremstilling: | Referatet fra forrige bestyrelsesmøde skal underskrives. |
| Indstilling: | Det indstilles, at bestyrelsen underskriver referatet  |
| Referat: |  |
| Beslutning: | Referatet blev underskrevet. |
| Kommunikation: |  |

|  |
| --- |
| Meddelelser  |
| Tidsramme: | 10 min  | Ansvarlig: | KWK |
| Bilag: | Bilag 1 Tilsyn Skive Viborg HF og VUC |
| Sagsfremstilling: | * **Brev om tilsyn**Skolen er udtaget til risikobaseret tilsyn på parameteren frafald på HF2. Vi tilbydes et fleksibelt rådgivningsforløb sammen med andre udtagne skoler, og vi skal optagere vores kvalitetssystem, sætte kort og langsigtede mål samt ind sende en redegørelse i foråret 2023. Vi deltager naturligvis gerne i rådgivningsforløbet og opdaterer vores kvalitetssystem og starter arbejdet med kort- og langsigtede mål.
* **Status på proces om parkeringshus** Cirsten og Kent deltager i møde med kommunen om det kommende parkeringshus d. 1. november, hvor der særligt er fokus på ejerforhold dvs. kommunens køb af en del af grunden i Viborg, brugsret m.v.
* **Elevfordeling – kapacitet 2023/2024**Ministeriet har beregningsteknisk tildelt Skive-Viborg HF&VUC én HF2 klasse som [kapacitet i 2023-24](https://www.uvm.dk/gymnasiale-uddannelser/adgang-og-optagelse/elevfordeling/kapacitetsfastsaettelse). Der er mulighed for indtil d. 28. oktober at begrunde evt. ønske en ændring af kapacitet.
* **Skolen får en ny hjemmeside i 2023**Vi er i et hjemmesidesamarbejde med 7 andre VUC’er, hvor der det kommende år udvikles en ny fælles hjemmeside, hvor vi har individuelle tilpasning- og designmuligheder, men deler udgifterne.
 |
| Indstilling: | Indstilles til bestyrelsen at tager orienteringen til efterretning  |
| Referat: | Vigtigt, at vi kommunikerer ud, at det ikke er Skive-Viborg HF&VUC, der vil bygge P-hus. |
| Beslutning: | Orienteringen blev taget til efterretning. |
| Kommunikation: | Vigtigt, at vi kommunikerer ud, at det ikke er Skive-Viborg HF&VUC, der vil bygge P-hus, men Viborg Kommune, så det skal vi være opmærksom på kommer med i Viborg Kommunes udmeldinger. |
|  |  |
| Aktuel økonomi 2022 |
| Tidsramme: | 15 min | Ansvarlig: | KWK |
| Bilag: | Bilag 2 Budgetopfølgning oktober 2022 6a og Bilag 3 Overblik vedrørende aktivitet uge 40  |
| Sagsfremstilling: | Der forventes et underskud på ca. 3,7 mill. i 2022, hvoraf kursfald i skolens obligationer udgør 2,1 mil. Driftsunderskuddet forventes at være på kr. 1,5 mill.  |
| Indstilling: | Det indstilles til bestyrelsen at tage orienteringen om aktuel økonomi til efterretning  |
| Referat: | Den økonomiske udvikling på skolen og forventningerne til årets resultat blev drøftet. |
| Beslutning: | Orienteringen blev taget til efterretning og set i sammenhæng med pkt. 4 om præmisserne for budget 2023. |
| Kommunikation: |  |

|  |
| --- |
| Dagens dilemma: Præmisser for budget 2023  |
| Tidsramme: | 25 min | Ansvarlig: | KWK |
| Bilag: | Bilag 4 Bud på aktivitet i 2023, Bilag 5 Økonomisk udvikling på Skive-Viborg HF&VUC  |
| Sagsfremstilling: | Budgetprocessen løber over bestyrelsesmøderne i oktober, november og december. På dette bestyrelsesmøde ønskes præmisserne for budget 2023 drøftet og besluttet. Dvs. bl.a. * Aktivitetsniveau
* Beløb til lukningstruede afdelinger i budgettet
* Forventning til resultat
* Evt. investeringer/større udgifter
 |
| Indstilling: | Det indstilles til bestyrelsen, at præmisserne for udarbejdelse af budget 2023 fastlægges. |
| Referat: | Præmisserne for budget 2023 blev drøftet. Det blev aftalt, at ledelsens bud på aktivitet på 216 årskursister i 2023 skal ligge til grund for budgetforslaget. Der blev ligeledes givet grønt lys til, at der budgetteres med 600.000 kr. som tilskud til lukningstruede afdelinger i 2023. Forventningerne til resultatet blev drøftet i forhold til både 2023 og 2024. Der blev dog ikke taget beslutning om et resultat i 2023, men bestyrelsen afventer budgetforslaget for 2023 (før evt. tilpasninger) før en beslutning tages.Der blev på mødet udtrykt ønske om indsigt i økonomien i for de enkelte uddannelser og aktiviteter og et ønske om at drøfte hvilke muligheder skolen har for at øge sin aktivitet gennem f.eks. virksomhedsopsøgende arbejde og tiltrækning af nye målgrupper. Der var enighed om, at disse drøftelser tages op på strategimødet i februar 2023.  |
| Beslutning: | Ledelsen præsenterer på det kommende møde d. 10. november konkret budgetforslag for 2023 samt evt. tilpasningsplan på baggrund af de besluttede præmisser. |
| Kommunikation: |  |

|  |
| --- |
|  Salg af skolens bygninger i Skive  |
| Tidsramme: | 30 min | Ansvarlig: | KWK/PMP |
| Bilag: | Bilag 6 Formidlingsaftale EDC Erhverv, Bilag 7 Projektoplæg |
| Sagsfremstilling: | Den tidligere bestyrelse gav formandskabet mandat til at undersøge mulighederne for at sælge bygningen i Skive i lyset af et faldende kursisttal og et godt tilbud fra VIA om leje af lokaler i læreruddannelsens bygninger i Skive, der kan reducere omkostningerne til bygningsdrift i Skive-afdelingen, samt styrke studiemiljøet.Vi forhørt os hos Skive Kommune, om de vil være interesserede i at købe bygningen, hvilket de ikke er. Der er derfor blevet kontaktet to erhvervsejendomsmæglere i forhold til et evt. salg, hvor dialogen er fortsat med EDC Erhverv. De har udarbejdet en formidlingsaftale og et projektforslag, og vi har været positiv dialog med planafdelingen i Skive Kommune om nødvendig ændring af lokalplanen.  |
| Indstilling: | Det indstilles til bestyrelsen at give formandskabet og ledelse mandat til at igangsætte en salgsproces af bygningen i Skive og indgå en formidlingsaftale med EDC Erhverv om dette. Evt. salg skal behandles og godkendes i bestyrelsen.  |
| Referat: | Der var i bestyrelsen enighed om, at det er fornuftigt i skolens situation at sætte gang i en salgsproces af bygningen i Skive. |
| Beslutning: | Det besluttedes at give formandskabet og ledelse mandat til at igangsætte en salgsproces af bygningen i Skive og indgå en formidlingsaftale med EDC Erhverv om dette. |
| Kommunikation: |  |

|  |
| --- |
| Ansøgning om ASF-klasse |
| Tidsramme: | 15 | Ansvarlig: | KWK |
| Bilag: |  |
| Sagsfremstilling: | Der er i finanslovsforslaget indregnet oprettelse af 6 nye ASF-klasser på landsplan – 3 stx og 3 hf. Der ønskes en indledende drøftelse af, om vi skal ansøge om et udbud af disse. En ASF-klasse er til kursister med Autisme Spektrum Forstyrrelser. Der må være 12 kursister i en klasse, og skolen modtager derfor et forhøjet taxameter. Man kan søge om ASF-klasser, når ministeriet laver udbudsrunder. Vi har før, med Viborg Kommunes støtte, søgt om en ASF-klasse. Det blev dog Skive College i vores område, der på dette tidspunkt fik tildelt en ASF-klasse på HTX. |
| Indstilling: | At bestyrelsen drøfter muligheden for at ansøge om udbud af en ASF-klasse. |
| Referat: | Der var i bestyrelsen tilslutning til at arbejde videre med planerne om en ASF-klasse. Det blev dog også påpeget, at erfaringerne fra andre skoler viser, at det er omkostningsfuldt at starte en klasse og at det kræver positivt indstillede medarbejdere omkring klassen, fordi det er en mere omfattende pædagogisk og støttemæssig opgave, end den vi allerede kender på skolen.Det blev nævnt, at vi skal være opmærksomme på, at man kan få tilskud til, at kursisterne i en ASF-klasse kan bo i nærheden på for eksempel et kollegie. |
| Beslutning: | Ledelsen arbejder videre med at søge om en ASF-klasse. |
| Kommunikation |  |
|  |  |
| Status Strategi  |
| Tidsramme: | 5 | Ansvarlig: | PMP |
| Bilag: |  |
| Sagsfremstilling: | Skolens strategi udløber i 2022. Der er derfor brug for at igangsætte en strategiproces, og det foreslås derfor at lave et heldags strategiseminar mandag d. 6. februar  |
| Indstilling: | Det indstilles til bestyrelsen at fastlægge et heldags bestyrelsesseminar d. 6. februar.  |
| Referat: |  |
| Beslutning: | Der besluttedes som indstillet. |
| Kommunikation |  |
|  |  |
| Julegaver til ansatte  |
| Tidsramme: | 10 | Ansvarlig: | PMP |
| Bilag: |  |
| Sagsfremstilling: | Bestyrelsen kan vurdere, at de ønsker at give de ansatte julegaver for f.eks. at honorere en særlig indsats i året løb. Man må ikke have en fast beslutning/politik om hvert år at give julegaver. Der har tidligere være givet julegaver til en værdi på kr. 400,- + moms.  |
| Indstilling: | Det indstilles til bestyrelsen at tage stilling til om ansatte skal have julegaver i 2022.  |
| Referat: | Det var bestyrelsens vurdering at medarbejderne fortjente en anerkendelse af deres store indsats gennem året, og det vil man gerne gøre ved at give dem en valgfri gave op til jul. |
| Beslutning: | Det besluttedes at give julegaver som beskrevet under sagsfremstillingen. |
| Kommunikation |  |

|  |
| --- |
| Evt.  |
| Tidsramme: | 5 | Ansvarlig: | PMP |
| Bilag: |  |
| Sagsfremstilling: |  |
| Indstilling: |  |
| Referat: | I forhold til vores PR og kommende ny hjemmeside blev følgende bragt frem:* Hjemmesiden skal fortælle flere succeshistorie: At man kommer videre ved at gå på VUC. Det er stadig nødvendigt med en indsats i forhold til at komme “Voksen-Uden-Chance”-opfattelsen til livs.
* Kursisterne kan med fordel inddrages i udformningen af hjemmesiden.
* Succeshistorien om slagteriarbejderen der starter på uddannelse vil være meget relevant.
* VUC skal fremstå mere sikker og ikke stille sig i skyggen af de andre.
 |
| Beslutning: |  |
| Kommunikation: |  |

**Underskrifter**

Cirsten Justesen

 Klaus Hansen Ole Faarkrog-Søgaard

 Thue Grum-Schwensen Henning Poulsen

 Rene Holm Hanne Andersen

 Lærke Marie Søndergaard Jønsson Laura Yüce Riis